
Татарстанга Россия Икътисадый үсеш министры Максим Решетников эш сәфәренә килде. «Казан» халыкара аэропортында аны Татарстан Республикасы Президенты Рөстәм Миңнеханов каршы алды.

Визиты барышында Максим Решетников «Россия – Ислам дөньясы: KazanSummit 2021» XII халыкара икътисадый саммиты кысаларындагы чараларда катнашачак. Саммит кысаларында министр Russian Halal Expo хәләл продукция күргәзмәсендә булачак, шулай ук VII Машина төзелеше кластерының пленар утырышында чыгыш ясаячак.

«Россия — Ислам дөньясы: KazanSummit 2021» XII халыкара икътисадый саммиты Казанда 28-30 июльдә уза. Форумның төп темалары – аңлап куллану, партнерлык финанслары, хәләл индустрия, яшьләр дипломатиясе, медицина, спорт һәм креатив индустрияләр. Саммит «Казан Экспо» күргәзмә үзәге мәйданчыгында оештырылган.
Казанга РФ Икътисадый үсеш министры Максим Решетников килде